**Idriss Carlos Kameni** (fødd 18. februar 1984 i Douala) er ein kamerunsk fotballspelar som spelar som keeper for Espanyol i den spanske fotballigaen, og for det kamerunske landslaget.

Klubbkarriere
-------------

Kameni fekk gjennombrotet sitt då han som 16-åring vart den yngste fotballspelaren nokonsinne som vann gullmedalje i OL for Kamerun i 2000. Etter dette vart han kjøpt av den franske klubben Le Havre. Han klarde ikkje å oppnå ein fast plass på laget i Le Havre, og heller ikkje i Saint-Étienne då han var på utlån der. I 2003 gjekk han nesten på lån til den engelske Premier League-klubben Wolverhampton Wanderers for ein sesong, men avtalen fall gjennom, då Kameni ikkje fekk arbeidsløyve i Storbritannia.

20 år gammal gjekk Kameni til den spanske klubben Espanyol i Barcelona i juli 2004, for 600 000 dollar. I 2005/06-sesongen spelte han Espanyol sine kampar i den spanske cupen, som Espanyol vann. I 2006/07-sesongen vart han Espanyol sin førstekeeper i serien. I 2008/09-sesongen, då Espanyol lenge stod i fare for nedrykk, var Kameni utsett for to episodar: Først var han nær ved å komma i handgemeng med ein tilhengjar som hadde fornærma han etter ei trening. Deretter hamna han i slagsmål med lagkameraten Grégory Béranger etter trening i mai. Han spelte 37 av dei 38 ligakampane i sesongen, som enda med at Espanyol redda plassen i 1. divisjon.

Landslagskarriere
-----------------

Kameni fekk landslagsdebuten sin allereie som 17-åring. Han var med i Kamerun sin tropp til Afrikameisterskapen i 2002, 2004, 2006 og 2008, og spelte i alle utanom den første. I 2002 var Kameni med i Kamerun sin tropp til fotball-VM, som 18-åring, men utan å spela nokon kampar.

I 2006/07-sesongen vart han kåra til beste afrikanske keeper, etter å ha kome på andreplass i denne kåringa året før.

Anna
----

Kameni sin storebror, Mathurin, er også fotballkeeper og landslagsspelar for Kamerun.

Fotnotar
--------

1. ↑  «Squad profiles, Cameroon: Idriss Kameni». BBC Sport. 20. mai 2002.
2. ↑  «Wolves wait on Kameni verdict». BBC Sport. 21. august 2003.
3. ↑  «Espanyol sign Kameni». BBC Sport. 28. juli 2004.
4. ↑  Kameni se encara con un aficionado después del entrenamiento (Kameni confronts fan after training); Diario Marca, 5. januar 2009 *på spansk*
5. ↑  Incidente entre Béranger y Kameni (Incident between Béranger and Kameni) Arkivert 2009-05-18 ved Wayback Machine.; El Espanyol, 16. mai 2009 *på spansk*
6. ↑  «Who is Who in the Lions Den». The Post Online. 7. januar 2008.

-

* *Denne artikkelen begynte med ei omsetjing frå engelsk wikipedia 13. mars 2010.*

| * v
* d
* e
Kamerun sitt landslag – VM i fotball 2002 |
| --- |
| 
* 1 Alioum
* 2 Tchato
* 3 Wome
* 4 Song (kaptein)
* 5 Kalla
* 6 Njanka
* 7 Ndo
* 8 Geremi
* 9 Eto'o
* 10 Mboma
* 11 Ndiefi
* 12 Lauren
* 13 Mettomo
* 14 Epalle
* 15 Alnoudji
* 16 Songo'o
* 17 Foé
* 18 Suffo
* 19 Djemba‑Djemba
* 20 Olembé
* 21 Job
* 22 Kameni
* 23 Ngom Kome
* Landslagstrenar: Schäfer

 | Flagget til Kamerun |
|  |


| * v
* d
* e
Kamerun sitt landslag – VM i fotball 2010 |
| --- |
| 
* 1 Kameni
* 2 Assou-Ekotto
* 3 N'Koulou
* 4 R. Song
* 5 Bassong
* 6 A. Song
* 7 N'Guémo
* 8 Geremi
* 9 Eto'o
* 10 Emana
* 11 Makoun
* 12 Bong
* 13 Choupo-Moting
* 14 Chedjou
* 15 Webó
* 16 Hamidou
* 17 Idrissou
* 18 Enoh
* 19 Mbia
* 20 Mandjeck
* 21 Matip
* 22 Assembé
* 23 Aboubakar
* Landslagstrenar: Le Guen

 | Flagget til Kamerun |
|  |


|  |  |
| --- | --- |
| Autoritetsdata | 
* VIAF
* ISNI
* BNE
* Munzinger (sport)

 |